Diari Oficial de la Generalitat Valenciana


Sumari del DOGV 7479, del 05-03-2015 (2015/1951)

RESOLUCIÓ de 19 de febrer de 2015, del president de l'Institut Valencià de Competitivitat Empresarial (IVACE), per la qual es dota el pressupost de la convocatòria per a la concessió d'instruments financers per a projectes d'innovació empresarial per a l'exercici 2014, i es modifiquen els terminis del període subvencionable, de justificació, de presentació d'aval i d'amortització de quotes previstos en la Resolució de 23 de juliol de 2014.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7479

Data del DOGV
:   05-03-2015

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2015/1951


Data del document
:   19-02-2015

Organisme emissor
:   Institut Valencià de Competitivitat Empresarial

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 19 de febrer de 2015, del president de l'Institut Valencià de Competitivitat Empresarial (IVACE), per la qual es dota el pressupost de la convocatòria per a la concessió d'instruments financers per a projectes d'innovació empresarial per a l'exercici 2014, i es modifiquen els terminis del període subvencionable, de justificació, de presentació d'aval i d'amortització de quotes previstos en la Resolució de 23 de juliol de 2014. [2015/1951]  
Per la Resolució de 23 de juliol de 2014, del president de l'Institut Valencià de Competitivitat Empresarial (IVACE), es va convocar la concessió d'instruments financers per a projectes d'innovació empresarial per a l'exercici 2014 (DOCV número 7329, de 31.07.2014).  
L'article 13, Dotació pressupostària, establia que el pressupost de la convocatòria indicada era d'1,4 milions d'euros per a l'actuació 1, Innovació de producte, i d'1,4 milions d'euros per a l'actuació 2, Innovació de procés, i es preveia així mateix la possibilitat del seu increment.  
  
Per la Resolució de 31 d'octubre de 2014, del president de l'Institut Valencià de Competitivitat Empresarial (IVACE), va tindre lloc un primer increment del pressupost disponible de la convocatòria; es va ampliar en 1.400.000,00 euros el pressupost de l'actuació 1, Innovació de producte, i en 100.000,00 euros el pressupost de l'actuació 2, Innovació de procés, de la convocatòria per a la concessió d'instruments financers per a projectes d'innovació empresarial per a l'exercici 2014. El pressupost total disponible de la convocatòria va quedar establit en la quantitat de 4.300.000,00 euros.  
No obstant això, a causa de l'elevat nombre de projectes i la demora en la finalització de la instrucció, no ha sigut possible l'adjudicació de l'instrument financer en l'exercici pressupostari 2014. Segons l'informe de l'Àrea d'Empreses i Associacions, de data 18 de febrer de 2015, i d'acord amb allò que s'ha acordat en la reunió de la comissió del programa celebrada el 12 de febrer de 2015, per a atendre la proposta preliminar d'adjudicació dels instruments financers que s'hi preveu, seria necessària una dotació pressupostària de 7.355.057,92 euros, així com una modificació dels terminis del període subvencionable, de justificació, de presentació d'aval i d'amortització inicialment previstos.  
  
De conformitat amb el que antecedix, i en virtut del que disposa l'article 4.2.i del Decret 4/2013, de 4 de gener, del Consell, pel qual s'aprova el Reglament d'organització i funcionament de l'Institut Valencià de Competitivitat Empresarial (IVACE), resolc:  
  
1. Dotar el pressupost destinat a la convocatòria d'instruments financers per a projectes d'innovació empresarial per a l'exercici 2014 amb 7.355.057,92 euros.  
  
2. Modificar els terminis del període subvencionable, el termini de justificació, el de presentació d'aval i el d'amortització inicialment previstos de la manera següent:  
- Data límit de justificació de l'execució del projecte (gastos i pagaments): el 24 de setembre de 2015.  
- Període subvencionable dels gastos: el comprés entre l'1 de gener de 2014 i el 31 de juliol de 2015.  
- Data límit de presentació de l'aval: el 24 de setembre de 2015.  
- Data de la primera quota d'amortització del préstec: el 30 de març de 2016 i successivament cada semestre fins al 30 de setembre de 2019.  
  
Esta resolució entrarà en vigor l'endemà de la seua publicació en el Diari Oficial de la Comunitat Valenciana.  
  
València, 19 de febrer de 2015. El president de l'IVACE: Máximo Buch Torralva.